תקנות הרשות לשיקום האסיר (ועדה להכנת תכניות שיקום)

{{ח:התחלה}}
{{ח:כותרת|תקנות הרשות לשיקום האסיר (ועדה להכנת תכניות שיקום), התשמ״ז–1987}}

{{ח:פתיח-התחלה}}
{{ח:תיבה|ק״ת תשמ״ז, 738|תקנות הרשות לשיקום האסיר (ועדה להכנת תכניות שיקום)|https://olaw.org.il/takanot/takanot-5021.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הרשות לשיקום האסיר#סעיף 29|סעיף 29}} {{ח:חיצוני|חוק הרשות לשיקום האסיר|לחוק הרשות לשיקום האסיר, התשמ״ג–1983}}, בהתייעצות עם שר המשטרה והמועצה ובאישור ועדת הפנים ואיכות הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הועדה}}
{{ח:ת}} ליד כל בית סוהר תוקם ועדה להכנת תכניות שיקום לאסיר (להלן – הועדה).

{{ח:סעיף|2|הרכב הועדה}}
{{ח:תת|(א)}} בועדה יהיו ששה חברים שימנה שר העבודה והרווחה (להלן – השר), כלהלן:
{{ח:תתת|(1)}} יועץ מחוזי של הרשות לשיקום האסיר;
{{ח:תתת|(2)}} שני נציגים של שירות בתי הסוהר העוסקים ברווחה או בשיקום של אסירים שייקבעו בידי נציב בתי הסוהר;
{{ח:תתת|(3)}} מפקח מחוזי של השירות לרווחת הפרט והמשפחה במשרד העבודה והרווחה;
{{ח:תתת|(4)}} קצין מבחן למבוגרים;
{{ח:תתת|(5)}} נציג ציבור הקשור לשיקום אסירים ואינו עובד המדינה;
{{ח:תתת|(6)}} נציג מרכז השלטון המקומי.
{{ח:תת|(ב)}} השר ימנה יושב ראש לועדה מבין חבריה.

{{ח:סעיף|3|אסיר קטין}}
{{ח:ת}} נדון לפני הועדה ענינו של אסיר שטרם מלאו לו 18 שנים, יצורף לועדה לגבי אותו ענין, קצין מבחן לנוער שימנה השר.

{{ח:סעיף|4|תקופת כהונה}}
{{ח:תת|(א)}} תקופת כהונתו של חבר הועדה תהיה שלוש שנים מיום מינויו, ומותר לחזור ולמנותו.
{{ח:תת|(ב)}} חבר הועדה שכהונתו תמה יוסיף לכהן עד למינוי חבר אחר במקומו או עד למינויו מחדש, לפי הענין.

{{ח:סעיף|5|תכנית שיקום}}
{{ח:ת}} הועדה תכין, ככל האפשר, תכנית לשיקומו של אסיר שתקופת מאסרו עולה על חצי שנה, ושל אסירה – גם אם תקופת מאסרה אינה עולה על חצי שנה, אשר חתמו על טופס פניה לרשות.

{{ח:סעיף|6|מועד להכנת תכנית}}
{{ח:ת}} הועדה תחל בדיוניה בענינו של אסיר, לצורך הכנת תכנית לשיקומו, לא לפני 180 ימים ולא יאוחר מ־90 ימים לפני תום שני שלישים מתקופת מאסרו.

{{ח:סעיף|7|טופס הפניה לרשות}}
{{ח:תת|(א)}} מנהל בית הסוהר או מי שהוא הסמיכו, יעביר לועדה את טופס הפניה לרשות שעליו חתם האסיר ודין־וחשבון סוציאלי ביחס אליו, שהכין עובד סוציאלי של בית הסוהר (להלן – המסמכים).
{{ח:תת|(ב)}} הדין־וחשבון הסוציאלי ייערך על גבי טופס כפי שיורה השר לאחר התייעצות עם שר המשטרה.
{{ח:תת|(ג)}} המסמכים יועברו לחברי הועדה שבועיים לפני מועד הדיון הראשון בענינו של האסיר.

{{ח:סעיף|8|מועדי כינוס הועדה}}
{{ח:ת}} הועדה תתכנס לפחות אחת לשבועיים, אלא אם כן לא ראתה צורך בכך; יושב־ראש הועדה ינהל את דיוניה, ובהעדרו ימלא את מקומו אחד מחברי הועדה, אשר ייקבע על־ידה.

{{ח:סעיף|9|הזמנה לדיון}}
{{ח:ת}} הועדה תאפשר לכל אסיר שהיא דנה בענינו להציג לפניה את ענינו, אלא אם כן סברה הועדה, מטעמים שיירשמו, שמן הראוי שלא לעשות כן; הועדה רשאית להזמין לדיוניה כל אדם אחר שלדעתה עשוי לתרום לדיון.

{{ח:סעיף|10|פרוטוקול}}
{{ח:ת}} החלטות הועדה יירשמו בפרוטוקול שייערך בידי יושב ראש הועדה וייחתם בידו.

{{ח:סעיף|11|תכנית השיקום}}
{{ח:תת|(א)}} תכנית השיקום תוכן בכתב, תיעשה בתיאום עם האסיר, ותובא גם לידיעת הגופים הנוגעים לתכנית השיקום.
{{ח:תת|(ב)}} תכנית השיקום וסיכומי הועדה יועברו לשירות בתי הסוהר ולמנהל בית־הסוהר שבו מוחזק האסיר וכן יתוייקו בתיקו האישי בבית הסוהר.
{{ח:תת|(ג)}} הועדה רשאית לקבוע גופים או אנשים נוספים אליהם יישלחו, דרך כלל או לענין מסוים, החלטות הועדה או תכניות השיקום.

{{ח:סעיף|12|ועדת שחרורים}}
{{ח:ת}} תכנית שהכינה ועדה לשיקומו של אסיר אשר ענינו עומד להיות מובא בפני ועדת שחרורים תועבר לועדת השחרורים.

{{ח:סעיף|13|ועדת שיקום אסיר}}
{{ח:תת|(א)}} השר ימנה ועדת שיקום ארצית אשר חבריה יהיו:
{{ח:תתת|(1)}} מנהל הרשות לשיקום האסיר (להלן – הרשות);
{{ח:תתת|(2)}} מנהל האגף לשירותי תיקון במשרד העבודה והרווחה;
{{ח:תתת|(3)}} מנהל שירות המבחן למבוגרים במשרד העבודה והרווחה;
{{ח:תתת|(4)}} מנהל השירות לרווחת הפרט והמשפחה במשרד העבודה והרווחה;
{{ח:תתת|(5)}} ראש ענף שיקום בשירות בתי הסוהר;
{{ח:תתת|(6)}} נציג ציבור הקשור לשיקום אסירים ואינו עובד המדינה;
{{ח:תתת|(7)}} נציג מרכז השלטון המקומי.
{{ח:תת|(ב)}} מנהל הרשות יהיה יושב ראש ועדת השיקום הארצית.

{{ח:סעיף|14|העברת ענינים}}
{{ח:ת}} הועדה רשאית להעביר ענינו של אסיר פלוני לדיון והחלטה לפני ועדת שיקום ארצית, אם קיימים לדעתה נימוקים מיוחדים לכך.

{{ח:סעיף|15|סמכויות ועדת שיקום ארצית}}
{{ח:ת}} ועדת השיקום הארצית רשאית –
{{ח:תת|(1)}} להכין תכנית שיקום לאסיר שענינו הועבר אליה;
{{ח:תת|(2)}} להחזיר את ענינו של האסיר לועדה בצירוף הנחיות.

{{ח:סעיף|16|תחילה}}
{{ח:ת}} תחילתן של תקנות אלה –
{{ח:תת|(1)}} לגבי אסירה – ביום ב׳ בניסן התשמ״ז (1 באפריל 1987);
{{ח:תת|(2)}} לגבי אסיר שתקופת מאסרו עולה על 15 חודש – ביום ב׳ בניסן התשמ״ז (1 באפריל 1987);
{{ח:תת|(3)}} לגבי אסיר שתקופת מאסרו עולה על 12 חדשים ואינו עולה על 15 חדשים – ביום י״א בטבת התשמ״ח (1 בינואר 1988);
{{ח:תת|(4)}} לגבי אסיר שתקופת מאסרו עולה על 9 חדשים ואינו עולה על 12 חדשים – ביום כ״ד בטבת התשמ״ט (1 בינואר 1989);
{{ח:תת|(5)}} לגבי אסיר שתקופת מאסרו עולה על 6 חדשים ואינה עולה על 9 חדשים – ביום ד׳ בטבת התש״ן (1 בינואר 1990).

{{ח:חתימות|כ״ב באדר התשמ״ז (23 במרס 1987)}}
* '''משה קצב'''
שר העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]